એણે બહુ મગજ કસ્યું ત્યારે એને એવો વિચાર આવ્યો કે ગઈ કાલે અગલાયાના ઘરે પાર્ટીમાં જે મહેમાનો આવેલાં એમાંનું કોઈ રોકાઈ ગયું હશે અને જો દિવસ દરમિયાન હું અગલાયાના ઘરે જાઉં તો એ મહેમાન સમક્ષ ફ્રી કશીક આડીઅવળી વાતો કરું, કોઈ વાતે ભાંગરો વાટું, મારા હાથે ચાઈનીઝ ફુલદાની તૂટવા જેવી (ગઈ કાલે સાંજે બનેલી એવી) કોઈ ઘટનાનું પુનરાર્તન થાય… આવો કશોક તાયફે ફ્રી ન થાય એટલે અગલાયા આખો દિવસ હું ઘરે બેસી રહું એવું ઇચ્છતી હશે.